इसके अलावा माझा क्षेत्र से धक्का करते हुए बादलों ने सेंट्रल यूनिवर्सिटी और एम्स को भी बठिंडा में स्थापित करवा लिया। उन्होंने कहा कि अंतरराष्ट्रीय बार्डर के साथ नजदीक होने के कारण पिछले समय के दौरान अमृतसर में विशेष आर्थिक जोन स्थापित करने की मांग उठी थी, लेकिन समय की सरकार ने इस मांग के प्रति कोई संजीदगी नहीं दिखाई, जिस कारण यह क्षेत्र उद्योग पक्ष से पिछड़ गया। अगर इस क्षेत्र में पड़ोसी राज्य की तर्ज पर उद्योगों के लिए विशेष पैकेज ऐलान किया गया होता तो माझा क्षेत्र के विकास के साथ-साथ यहां के नौजवानों को रोजगार की कोई कमी ही नहीं आनी थी। उन्होंने कहा कि सरहदों पर कंटीली तार से पार जो किसान खेती करते हैं, उन्हें रोजाना ही कई मुश्किलों का सामना करना पड़ता है। काफी समय के संघर्ष के बाद भी सरहदीय क्षेत्र के इन किसानों की मुश्किलों का हल किसी भी सरकार ने नहीं किया। इस अवसर पर उनके साथ माझा इंचार्ज जसकरन सिंह, डॉ. इंद्रबीर सिंह निज्जर, अशोक तालवाड़, हरिंदर सिंह, कुलजीत सिंह, मनजिंदर सिंह आदि मौजूद थे।